LeroyDyer/wikipediaSW huggingface dataset:
Gangwe Mobb

Gangwe Mobb ni kundi la muziki wa hip hop ya Kitanzania. Kundi linatokea katika maeneo ya Temeke Mikoroshini huko mjini Dar es Salaam. Kundi linaunganishwa na wanachama wawili ambao ni: Inspector Haroun (jina kamili ni Haroun Kahena) na Luteni Karama (Karama Bakari). Kundi hili lilianzishwa mwishoni mwa miaka ya 90 punde baada ya Kwanza Unit, Mr. II na wengineo waliosababisha muziki wa hip hop wa Kiswahili nchini Tanzania kujipatia umaarufu. Jina la "Gangwe" linatokana na istilahi ya neno la msimu mashuhuri la Kiingereza la miaka ya 80 "hardcore".  Ki-muktadha, gangwe inalenga hasa uhalisia wa hip hop ya watu wa mtaani ambamo mara nyingi wanaimba kwenye nyimbo zao. 

Kibao chao cha kwanza mashuhuri kilikuwa "Mauzauza". Albamu yao ya kwanza, "Simulizi la Ufasaha" ikiwa imejumlisha vibao vikali ambavyo ni  "Ngangali" na "Mtoto wa Geti Kali". Albamu yao ya pili ni "Nje Ndani", ilitolewa mnamo mwaka wa 2002 ilikuwa na kibao chake kilicholeta gumzo, "Asali wa Moyo". Miongoni mwa single zao walipata kuziita "Bundasiliga" ambazo zilikuwa zikitoa ujumbe kwa jamii.  Pia wamewahi kushirikiana na kundi la Kikenya la Necessary Noize kwenye kibao cha "Tunajirusha".

Gangwe Mobb wanaeleza kwamba muziki wao kama rap katuni. Inaelezea kuhusu hali halisi ya maisha ya watu hali chini jinsi wanavyo-haha katika kujitafutia riziki ya kila siku. Nyimbo zao pia zinajulikana kwa kuanzisha lahaja mpya ya maneno ya msimu kwa kila nyimbo yao.

The group has a song named "Rap Katuni" on their "Nje Ndani" album.

Mwaka wa 2004 kwenye Tuzo za Muziki Tanzania albamu ya Nje Ndani ilipata kuchaguliwa kama Albamu Bora ya Hip Hop.

Kundi limetengana tangu mwaka wa 2004. Tangu hapo, Inspekta Haroun ameanza kazi kama msani wa kujitegemea, wakati Luteni Kalama amefunikwa vibaya-vibaya lakini alipata kuwa na kundi la Wanaume Family ambalo lilikuwa likiongozwa na Juma Nature. Mwaka wa 2008 Gangwe Mobb wametangaza kurudi.

Walisema kwamba jina lao linatokana na kundi kongwe la hip hop la Mobb Deep.

Marejeo

Viungo vya Nje 
www.gangwemobb.com through archive.org
Africanhiphop.com: Bongo’s new ghetto narrators

Wanamuziki wa Tanzania
Makundi ya Hip Hop ya Tanzania
Doroth Kipeja

Doroth Kipeja ni mtengeneza video za Bongo Flava na Filamu nchini Tanzania. Kampuni aliyoko inaitwa 'Tripod Media.' Moja ya filamu ambazo amewahi kutengeneza ni ile ya Fake Pastors ambayo imempatia umaarufu.

Viungo vya Nje
 Tovuti Rasmi ya Doroth Kipeja 

Watengeneza Filamu wa Tanzania
Kabwe Zuberi Zitto

Kabwe Zuberi Zitto (amezaliwa 24 Septemba 1976) ni mwanasiasa nchini Tanzania. Kwa sasa ni mlezi wa chama cha Alliance for Change and Transparency.

Alisomea uchumi Tanzania na Ujerumani. Alikuwa mbunge wa jimbo la Kigoma Mjini katika Bunge la Jamhuri ya Muungano ya Tanzania kwa niaba ya Chadema alipokuwa pia Mkurugenzi wa Ofisi ya Masuala ya Kimataifa. 
 
Mwaka 2015 alijiuzulu bungeni, akatoka katika chama cha Chadema na kujiunga na chama cha Umoja wa Mabadiliko na Uwazi (Alliance for Change and Transparency, ACT). Katika uchaguzi wa 2015 alichaguliwa upya bungeni kama mgombea wa chama hiki.

Marejeo

Viungo vya nje 
 Tovuti ya Chama Cha Demokrasia na Maendeleo (Chadema) 
 Blogu ya Zitto Kabwe

Waliozaliwa 1976
Bunge la Tanzania
Wanasiasa wa Tanzania
Watu walio hai
Ban Ki-moon

Ban Ki-moon (* Eumseong, Korea, 13 Juni 1944) alikuwa Katibu Mkuu wa Umoja wa Mataifa tangu tarehe 1 Januari 2007 hadi 31 Desemba 2016 akimfuata Kofi Annan.

Ban aliwahi kuwa Waziri wa mambo ya nje wa Korea Kusini kati ya miaka 2004 na 2006. Tarehe 13 Oktoba 2006 alichaguliwa na Mkutano Mkuu wa UM kuwa Katibu Mkuu.

Mwaka 2013, jarida la Fobres la nchini Marekani lilimtaja Ban kuwa mtu wa 32 mwenye nguvu duniani na kuwa wa kwanza katika Korea Kusini. Mwaka 2014 alitajwa kuwa mtu wa tatu mwenye nguvu Korea Kusini baada ya Lee-Kun hee na Lee-jae yong.

Elimu 
Ban alisoma katika Korea Kusini hadi digrii ya kwanza ya B.A. kwenye chuo kikuu cha Seoul (1970). Mwaka 1985 aliongeza digrii ya uzamivu kutoka Chuo Kikuu cha Harvard (Marekani).

Familia 
Ban alioa mke aitwaye Yoo Soon-taek na kuzaa mvulana mmoja na mabinti wawili.

Viungo vya nje 

 Ban Ki-moon kwenye BBC 

Waliozaliwa 1944
Watu wa Korea Kusini
Umoja wa Mataifa
Sultan Tamba

Sultan Tamba ni muongozaji na pia mtunzi wa filamu kutoka nchini Tanzania. Yeye ni miongoni mwa watayarishaji wa mwanzo waliosaidia kuhamasisha upya utengenezaji na utazamaji wa filamu za Kitanzania kwa kutunga na kutayarisha filamu ya Girlfriend. Filamu hiyo aliitayarisha kwa kusaidiana na rafiki yake Kessa Mwambeleko na Eric Shigongo na kuongozwa na Mkenya, George Tyson. Baada ya hapo, alitunga filamu nyingine nyingi na kuziongoza mwenyewe. Sultan Tamba anatoka katika ukoo wa wenye vipaji maalum vya filamu. Kaka yake Dk. Maneno Tamba pia ni mtengeneza filamu.

Filamu ambazo amezitengeneza hadi sasa ni Girlfriend, Siri. Bosi, Mzee wa Busara (Part I & II), Noti, Shetani wa Mahaba, Jinamizi, Roho Mbili, Pete, Bestfriend, Kazibure Village, Wasiwasi, Sumu ya Moyo, Chozi la Damu, Miwani Meusi, In the House, Kisu na Soka la Bongo.

Kuanzia mwaka 2008, Tamba alijiunga na masomo ya film animation kwenye chuo kiitwacho Media One School of Digital Animation cha mjini Dar es Salaam na kumaliza masomo hayo mwaka 2009 Mei ambapo alichukua fani ya 3D animation & Motion Graphics. Ndio kuwema kwamba hivi sasa mbali na filamu za kawaida, pia ana uwezo wa kutengeneza filamu za katuni za Digital 3D.

Malengo yake ni kujiunga na masomo ya juu zaidi ya mambo hayo ya 3D animation kwa mwaka 2010.

Filamu yake ya mwisho inaitwa Sanda Nyeusi na imetoka mwezi Septemba 2009.

Waigizaji filamu wa Tanzania
Waongozaji filamu wa Tanzania
Rhodesia ya Kaskazini

Rhodesia ya Kaskazini (kwa Kiingereza: Northern Rhodesia) ilikuwa jina la koloni halafu eneo lindwa la Uingereza katika Afrika ya Kusini lilipopata uhuru wake kwa jina la Zambia tarehe 24 Oktoba 1964.

Upanuzi wa kampuni ya Cecil Rhodes
Jina lilitokana na Cecil Rhodes aliyetwaa eneo hili pamoja na "Rhodesia ya Kusini" au Zimbabwe na kuliweka chini ya Kampuni ya Kiingereza ya Afrika Kusini (British South Africa Company). 

Kampuni ya Rhodes iliwahi kutwaa maeneo ya Zimbabwe kuanzia 1885 na kupanua kaskazini ya mto Zambezi kuanzia 1890. Nia ya Rhodes ilikuwa kuunganisha kanda la Afrika kati ya Afrika Kusini ("rasi ya Tumaini Jema") hadi Misri ("Cape to Cairo") chini ya bendera ya Uingereza. 

Wakati wa Rhodes utajiri wa madini katika "kanda la shaba" haukujulikana bado, hivyo kampuni ya Rhodes ililenga hasa kuupanua utawala wake kuelekea kaskazini na kujenga reli hadi migodi ya Katanga katika Kongo ya Kibelgiji.

Uenezi kaskazini ya Zambezi
Rhodes alifaulu kutwaa nchi kaskazini ya mto Zambezi bila matatizo makubwa. 

Mfalme wa Walozi katika magharibi alifanya mkataba wa ulinzi na Waingereza mwaka 1890 kwa imani ya kwamba ushirikiano na kampuni ya Rhodes ungehifadhi ufalme wake dhidi ya Wareno na Wangoni. Wabemba waligawanyika kati yao wakakosa wakati ule uwezo wa upinzani. Magharibi ilitawaliwa kama "North Western Rhodesia". 

Watu wa pekee waliompinga kijeshi walikuwa Wangoni katika mashariki ya nchi lakini walishindwa na silaha za kisasa za jeshi la kampuni mwaka 1897. Eneo lao lilitawaliwa kama "North-Eastern Rhodesia". 

Pande zote mbili ziliunganishwa chini ya kampuni kama "Northern Rhodesia" mwaka 1911.

Nchi lindwa ya Uingereza
Mwaka 1923 serikali ya Uingereza iliamua kuchukua utawala mikononi mwake. Rhodesia ya Kusini ikawa koloni lenye kiwango cha kujitawala kwa ajili ya walowezi Wazungu wa huko. Rhodesia ya Kaskazini lilikuwa na walowezi wachache tu, ikawekwa chini ya idara ya makoloni ya Uingereza kama nchi lindwa kuanzia 1924 hadi uhuru mwaka 1964. Kampuni ya Kiingereza ya Afrika Kusini iliendelea kibiashara hasa kuchimba madini kwenye migodi ya kanda la shaba hadi uhuru uliolazimishwa kukabidhiwa mali yake kwa serikali ya nchi huru.

Historia ya Afrika
Historia ya Zambia
Kafue (mto)

Mto Kafue ni kati ya matawimto makubwa ya mto Zambezi; una chanzo chake kusini mwa mpaka wa Jamhuri ya Kidemokrasia ya Kongo na Zambia. Urefu wa mwendo wake ni takriban kilomita 960.

Inajiunga na Zambezi karibu na mji wa Chirundu (Zimbabwe).

Ni kati ya mito mikubwa ya Zambia na maji yake husaidia sana kilimo pamoja na kutengeneza umeme.

Mito ya Zambia
Mto Zambezi
Levy Mwanawasa

Levy Mwanawasa (Mufulira, * 3 Septemba 1948 - 3 Julai 2008) alikuwa rais wa tatu wa Zambia tangu uhuru wa nchi.

Alizaliwa katika Mufulira (Zambia). Akamwoa Maureen Mwanawasa katika ndoa yake ya pili akazaa naye watoto 4.

Mwanawasa alisoma sheria kwenye Chuo Kikuu cha Zambia akafanya kazi ya wakili tangu 1974. 1985 alikuwa mwanasheria mkuu wa serikali ya Zambia kwa muda wa mwaka moja.

1991 aliteuliwa na rais Frederick Chiluba kama makamu wake. Akawa makamu wa rais lakini alianza kupinga kiwango kikubwa cha rushwa serikalini na mwaka 1994 akajiuzulu akarudi katika kazi ya mwanasheria.

2001 aliteuliwa kama mgombea wa MMD (Movement for Multiparty Democracy) akashinda ingawa alipata asilimia 29 ya kura tu katika sheria ya Zambia isiyo na kura ya pili. Mgombea wa pili wa upinzani Anderson Mazoka alimkaribia kwa asilimia ya 27 za kura zote akapinga matokeo akidai palikuwa na udanganyifu. Mahakama Kuu ikathebitisha uchaguzi hata ikikubali ya kwamba makosa yalitokea.

Mwaka 2006 Mwanawasa alirudishwa kama rais kwa safari ya pili.

Aliaga dunia tar. 3. Julai 2008 kwenye hospitali mjini Paris alipopelekwa baada ya kupigwa na kiharusi wakati wa kukudhuria kikao cha Umoja wa Afrika nchini Misri. 

Waliozaliwa 1948
Waliofariki 2008
Marais wa Zambia
Tuesday Kihangala

Tuesday Kihangala (amezaliwa tar. 14 Novemba 1971) ni mwongozaji na mtunzi wa filamu kutoka nchini Tanzania. Aliwahi kuigiza kidogo sana katika kundi la sanaa la Kaole, na baadaye kwenda kujianzishia kundi lake mwenyewe la maigizo ya sanaa nchini Tanzania. Kundi linakwenda kwa jina la "Fukuto" lenye makazi yake huko Kinondoni jijini Dar es Salaam, Tanzania. Hivi karibuni wanatamba na tamthilia ya Jumba la Dhahabu, inayoonyeshwa na Televisheni ya Taifa ya Tanzania.

Utamaduni
Waongozaji filamu wa Tanzania
Waandaaji Filamu za Tanzania
Waigizaji filamu wa Tanzania
Watu walio hai
Joslin

Joslin (jina halisi anaitwa Joslin Robert Mchala) ni msanii wa muziki wa R&B na Bongo Flava kutoka jijini Dar es Salaam, Tanzania.

Joslin ni maarufu kwa kutoa zile nyimbo zake ziitwazo "Pafyumu" na "Mshkaji Mmoja hivi" na badaaye kutoa nyimbo nyingine kama vile Niite Basi, Tanzania Vitani n.k. 

Joslin ni mwanachama wa kikundi cha Rap na R&B kiitwacho "Wakali Kwanza".

Nyimbo maarufu
 Pafyum
 Mshkaji Mmoja hivi
 Niite Basi
 Tanzania Vitani

Wanamuziki wa Tanzania
Muziki wa kizazi kipya
Severino Kiwango

Severino Kiwango ni mwongozaji wa filamu za kiTanzania. Ikiwa ni Mpenzi wa kuangalia vipindi vya Luninga lazima uta mfahamu huyu Bwana Severino kiwango amewahi kuongoza michezo mingi sana katika Televisheni ya ITV hasa ile ya kizamani wakina Mzee Jongo, michezo ya kaole hapo mwanzoni kabisa na sasa hivi yupo kwenye masuala ya Filamu za Kitanzania ndiko anako shughulika moja kati ya Filamu alizo ongoza ni 'Misukosuko' 1 na 2. Kiwango pia ni Mtayarishaji wa kwanza wa vipindi vya Televisheni ya rangi barani Africa. Kiwango pia ameshiriki kwenye vita vya Tanzania na Uganda kama Mwongozaji (Director) wa Filamu ya mapambano vitani. Vilevile Kiwango aliongoza vipindi vya mahakamani vya kesi ya rais wa kwanza wa Zanzibar, Abeid Amani Karume. Pia aliongoza upigaji picha wa tukio la kuunganishwa kwa vyama vya TANU na AFRO-SHIRAZ. Kiwango ndiye pia aliyeongoza upigaji picha wa maziko ya Rais wa kwanza wa Tanzania, Mwalimu Julius K. Nyerere. Huyu ndiye mtanzania wa kwanza kusomea mambo ya Televisheni na Filamu, Hollywood nchini Marekani. Katika medani za siasa, Kiwango alikuwa mmoja wa walioanzisha Chipukizi wa Afro-Shiraz na CCM. Kwa sasa Kiwango ni Mtayarishaji Mkuu (Chief Producer) wa vipindi vya ITV (IPP) na pia ni Mkufunzi (Visiting) wa mambo ya Televisheni katika chuo Kikuu cha Tumaini, Iringa. 

Waongozaji filamu wa Tanzania
Waandaaji Filamu za Tanzania
Chang'aa

Chang'aa ni pombe ya gongo, ambayo nchini Kenya ni maarufu kwa jina hilo. Kutokana na ukali wake, ni kinyume cha sheria kuitengeneza, kuiuza au kuitumia. 

Pombe hii hutengenezwa na mchanganyiko wa mapapai yaliyooza, hamira, sukari aina ya 'molasses', na maji. Pia mahindi na mtama unaweza kuvitumia.

Namna ya kutumia mahindi ama mtama ni: unachukua mbegu za mtama ama mahindi, unazianika mpaka zinakauka kabisa, baada ya kuzikausha unazilowesha ndani ya maji kwa usiku mmoja, kisha unazitia ndani ya gunia ziweze kumwaga maji na zijamineti, baada ya kujamineti unazianika tena mpaka zikauke, halafu unazitia ndani ya mtungi kwa vipimo yaani mikebe mitatu na mkebe wa kupimia ni mkebe wa kilo moja. Halafu unaweka yaliyobaki baada ya kupika na kutoa pombe.

Unaweka lita tatu, halafu unaziweka kwa siku mbili ama tatu, ukizidisha zinaweza kuharibika, baada ya zile siku unakemba yale maji na kuacha mtama ama mahindi ndani ya mtungi, kisha uweke lita tatu kwa mtungi wa
George Tyson

George Tyson (jina la kuzaliwa George Otieno Okumu; 1973 - 30 Mei 2014) alikuwa muongozaji wa filamu kutoka Kenya. 

Alijulikana kwa kuongoza filamu kama Girlfriend na Dilemma. Girlfriend ilikuwa filamu yake iliyompa sifa kiasi kikubwa nchini Tanzania. Filamu ilitayarishwa na Sultan Tamba na kusambazwa na GMC Wasanii Promoters.

Alifanya kazi hasa nchini Tanzania hadi alipofariki katika ajali ya gari akiwa anarudi kutoka Dodoma kwenda Dar es Salaam. Wakati wa kifo chake alikuwa na umri wa miaka 41. 

Alifanikiwa kupata mtoto wa kike aitwae "Sonia" (2002) na muigizaji wa filamu wa Tanzania Yvonne Cherrie Monalisa.

Marejeo
 habari za kifo cha Tyson 

Waongozaji Filamu wa Kenya
Waongozaji Filamu wa Tanzania
Bulawayo

Bulawayo ni mji mkubwa wa pili wa Zimbabwe wenye  (sensa ya 2022). Iko kusini-magharibi ya nchi hiyo, katikati ya Matabeleland. Wakazi walio wengi ni Wandebele.

Jina la mji linatokana na neno la Kindebele "Kwabulawayo" yaani "machinjoni".

Historia
Mji wa leo ulijengwa juu ya mabaki ya boma la mfalme Lobengula. Lobengula aliwahi kujenga boma lake la kwanza 1871 takriban kilomita 15 kusini ya mji. Mwaka 1881 alihamia penye mji wa sasa. 

Mwaka 1893 ufalme wa Lobengula ulishambuliwa na jeshi la Cecil Rhodes na mfalme aliamua kuchoma boma lake alipoona alishindwa kuzuia maadui. Waingereza walianzisha mji wao juu ya mabaki ya makazi ya awali. 1897 ilipewa cheo cha manisipaa na kuungwa na reli.

Bulawayo ilikuwa mji ambako upinzani dhidi ya ukoloni ulianza na baadaye kitovu cha upinzani dhidi ya serikali ya Robert Mugabe.

Tazama pia
 Orodha ya miji ya Zimbabwe

Tanbihi

Miji ya Zimbabwe
Bulawayo
Blandina Changula

Blandina Changula (alizaliwa mkoani Shinyanga, Tanzania, 28 Julai 1984) ni muigizaji  na mtayarishaji wa vipindi vya televisheni na filamu nchini Tanzania.

Maisha ya mwanzo
Blandina alipata elimu ya msingi katika shule ya Bugoyi mwaka 1990 hadi 1997 na kujiunga katika shule ya sekondari ya kutwa ya Buluba iliyopo Shinyanga mwaka 1998 hadi 1999.

Akiwa kidato cha pili alihamishiwa katika shule ya bweni ya Kanawa hukohuko mkoani Shinyanga mwaka 1999 hadi 2000 na mwaka huo huo baada ya kuingia kidato cha tatu akahamishiwa tena jijini Dar es Salaam katika shule ya Greens iliyokuwa maeneo ya Temeke kabla ya kuhamishiwa Ubungo  shule ambayo alimalizia kidato cha nne hiyo ilikuwa mnamo mwaka 2001.

Blandina Changula anatokea kundi la Kaole Sanaa Group, ni kundi ambalo linafahamika sana nchini Tanzania kwa kutoa nyota wengi waigizaji, Blandina nae ni mmoja kati ya nyota hao, wengine ni Steven Kanumba, Vincent Kigosi (Mr Ray), Thea na wengine wengi tu kutoka Kaole Sanaa Group.

Blandina Changula kwa kushirikiana na msanii mwenzake Vincent Kigosi (Ray) waliunda kampuni iitwayo RJ Company (Ray & Johari company) ambayo ilifanya  kazi ya kuzalisha filamu mbalimbali kama vile Bed Rest, Bad Luck, Wrong Hope, Peace of Mind, Fair Decision. 

Kwa sasa Blandina Chagula ni mmliki wa kampuni ya utengenezaji wa filamu iitwayo Empire Lokoma ambayo imetayarisha Tamthilia ya Maji ya shingo.

Baadhi ya filamu alizoigiza 
 Sikitiko Langu
 Johari 1 na 2
 Dangerous Desire
 Dar 2 Lagos
 Yellow Banana
 Bad luck      
 Mke mchafu

Alioshirikiana nao 
 Steven Kanumba
 Vincent Kigosi
 Muhsein Awadh
 Ally Chaowa
 Kulwa Kikumba
 Mwanaidi Suka
 Nuru Nassoro
 Ndumbagwe Misayo
 Donah Redson
 Fatuma Makongoro
 Emmanuel Myamba
 Charles Magari
 Fatuma Mvura
 Mohamed Mwikongi
 Fadhili Omar

Wanigeria
 Mercy Johnson
 Nkilu Sylvanus
 Nancy Okeke
 Bimbo Ankintola                                                            

Waliozaliwa 1984
Watu walio hai
Waigizaji filamu wa Tanzania
Wanawake wa Tanzania
Waongozaji filamu wa Tanzania
Wiki Loves Women Tanzania
Mwongozaji wa filamu

Mwongozaji wa filamu ni mtu anayetoa msaada wa kuongoza pindi mtu anapoigiza filamu. Wanaangalia vitu vya kisanii visiende kombo. Wanatoa maelekezo kwa waigizaji na kuongoza watu katika uigizaji wa filamu.

Mwongozaji wa filamu yeye ndiyo anayochukua jukumu zima wa wanachama wanaofnya kazi ya uigizaji (waigizaji, watayrishaji, na kadharika). Kwa mfano, mtu yule ambaye anashughulika na taa anamwambia mtindo gani unaotakiwa taa imulikwe pindi yeye anapotoa maelekezo kwa waigizaji. 

Ni kawaida sana kwa waongozaji wa filamu kufanya kazi pamoja na mtayarishaji wa filamu. Mtayarishaji wa filamu ni mtu asiyehusika na upande wa kisanii wakati wa utengenezaji wa filamu. Kwa mfano, wao ndiyo wanaoshikiria fedha zote ambazo zinatumika kwa ajili ya utengenezaji wa filamu.

Waongozaji filamu
Filamu
Tmk Wanaume

TMK Wanaume Family ni kundi la muziki wa kizazi kipya kutoka Wilaya ya Temeke Jijini Dar es Salaam Tanzania. Kundi lilianzishwa rasmi mnamo Septemba 16 2002 mjini Mwanza, wakati wa uzinduzi wa albamu ya Juma Nature iitwayo Ugali na hadi sasa limejijengea umaarufu katika albamu zake mbili ilizotoa ambazo ni Kutokea Kiumeni na Ndio Zetu.  Wasanii wa kundi baadhi kabla ya wengine kujiengua ni Juma Nature, KR, Doro, D Chief, Mh Temba, Mzimu, Luteni Karama, Chegge, Yp, Y Dash, na wengineo, halafu baada ya kutengana kukawa na "Tmk Wanaume Halisi" na Tmk Wanaume. Tmk Wanaume kiongozi wa kundi ni Mh Temba na Chegge wakati Tmk Wanaume Halisi kiongozi wa kundi ni Juma Nature na Inspector Haroun.

Marejeo

Wanamuziki wa Tanzania
Hip Hop ya Bongo
Muziki wa kizazi kipya
Hip Hop ya Bongo
Makundi ya Hip Hop ya Tanzania
Wanamuziki wa Hip Hop wa Tanzania
Tmk Wanaume Halisi

Tmk Wanaume Halisi ni kundi la muziki wa Rap na Hip Hop ya Bongo linalotokea wilaya ya Temeke jijini Dar es Salaam Tanzania.

Ni kundi linaloundwa na wasanii mahili wa muziki huu wa hip hop na bongo flava, kinala wa kundi hilo ni msanii machachali, mwelevu, Juma Nature akiwa na wasanii wengine kama vile Rich One, Doro, D Chief, Inspector Haroun, Mzimu, Luteni Karama, na wengine wengi tu.

Labda kwa kurahisisha unaweza kusema kwamba kundi hili ni muungano wa makundi matatu yaliyowahi kufanya vizuri na jitihada zao unaweza kusema ndizo zilizoweza kuufikisha muziki huu hapa walupofika hii leo.

Makundi haya tunayoyazungumzia ni Gangwe Mobb linalojumuisha naLuteni Karama,Wachuja Nafaka linalojumuisha na Juma Nature na Doro, kundi lingine ni Gangsters with Matatizo (GWM) linalowakilishwa na D-Chief.

Wanamuziki wa Tanzania
Hip Hop ya Bongo
Muziki wa kizazi kipya
Makundi ya Hip Hop ya Tanzania
Wanamuziki wa Hip Hop wa Tanzania
Kikosi Cha Mizinga

Kikosi Cha Mizinga  ni kundi la Rap na Hip Hop ya Bongo linalotokea wilaya ya Kinondoni jijini Dar es Salaam, Tanzania.

Ni kundi linaloundwa na wasanii mahiri katika fani hii ya muziki wa Hip Hop nchini Tanzania. Kinara wa kundi hilo ni rapa Karama MASOUD almaarufu Mulla, Kubwa Lao, ama Kiboko ya Mabitozi. Zaidi ya muziki wa Hip Hop, kundi hilo lina familia na ukwasi mkubwa wa wasanii wa fani mbalimbali. Baadhi ya wanamuziki wa kundi hilo ni Gwalu Fukuda, Suma Lago, Bekham, MsemaKweli, Bekham, Chatu Rage, na mwanadada Mau.

Kundi hilo, kama ilivyo dhima ya hip hop ambayo ni kueleza ukweli na kuchangia kwenye maendeleo ya jamii, limejihusisha na bado linajihusisha na kupambana na matatizo anwai yanayoikabili nchi ya Tanzania kama vile ufisadi, tatizo la madawa ya kulevya, na uvunjifu wa haki za binadamu. Kwa hivi sasa kundi hilo linaendesha kampeni dhidi ya utumiaji wa madawa ya kulevya kwenye sanaa na nje ya sanaa ya muziki kwa ujumla.

Viungo vya nje
 

Wanamuziki wa Tanzania
Hip Hop ya Bongo
Muziki wa kizazi kipya
Makundi ya Hip Hop ya Tanzania
Zona Gale

Zona Gale (26 Agosti 1874 – 27 Desemba 1938) alikuwa mwandishi kutoka nchi ya Marekani. Mwaka wa 1921, alipokea Tuzo ya Pulitzer ya Tamthiliya kwa tamthiliya yake Miss Lulu Bett.

Waliozaliwa 1874
Waliofariki 1938
Waandishi wa Marekani
Tuzo ya Pulitzer ya Tamthiliya
Alan Hodgkin

Alan Lloyd Hodgkin (5 Februari 1914 – 20 Desemba 1998) alikuwa mwanafizikia wa biolojia na mwanafiziolojia kutoka nchi ya Uingereza. Hasa alichunguza mawasiliano ya neva. Mwaka wa 1963, pamoja na John Eccles na Andrew Huxley alikuwa mshindi wa Tuzo ya Nobel ya Tiba. Mwaka wa 1972 alipewa cheo cha "Sir".

Waliozaliwa 1914
Waliofariki 1998
Wanasayansi wa Uingereza
Watu waliopewa cheo cha "Sir"
Tuzo ya Nobel ya Tiba
Andrew Huxley

Andrew Fielding Huxley (amezaliwa 22 Novemba 1917) alikuwa mwanafiziolojia kutoka nchi ya Uingereza. Hasa alichunguza tishu za neva na misuli. Mwaka wa 1963, pamoja na John Eccles na Alan Hodgkin alikuwa mshindi wa Tuzo ya Nobel ya Tiba. Mwaka wa 1974 alipewa cheo cha "Sir".

Waliozaliwa 1917
Wanasayansi wa Uingereza
Watu waliopewa cheo cha "Sir"
Tuzo ya Nobel ya Tiba
John Eccles

John Carew Eccles (27 Januari 1903 – 2 Mei 1997) alikuwa mwanafiziolojia kutoka nchi ya Australia. Hasa alichunguza mawasiliano ya neva. Mwaka wa 1963, pamoja na Alan Hodgkin na Andrew Huxley alikuwa mshindi wa Tuzo ya Nobel ya Tiba. Alipewa cheo cha "Sir".

Waliozaliwa 1903
Waliofariki 1997
Wanasayansi wa Australia
Watu waliopewa cheo cha "Sir"
Tuzo ya Nobel ya Tiba
Feodor Lynen

Feodor Lynen (6 Aprili 1911 – 8 Agosti 1979) alikuwa mwanakemia kutoka nchi ya Ujerumani. Hasa alichunguza uhusiano kati ya kolesteroli na asidi za mafuta. Mwaka wa 1964, pamoja na Konrad Bloch alikuwa mshindi wa Tuzo ya Nobel ya Tiba.

Waliozaliwa 1911
Waliofariki 1979
Wanasayansi wa Ujerumani
Tuzo ya Nobel ya Tiba
Konrad Bloch

Konrad Emil Bloch (21 Januari 1912 – 15 Oktoba 2000) alikuwa mwanakemia kutoka nchi ya Ujerumani. Baadaye alihamia Marekani. Hasa alichunguza usanisi wa kolesteroli (yaani sukari ya damu) na asidi mbalimbali. Mwaka wa 1964, pamoja na Feodor Lynen alikuwa mshindi wa Tuzo ya Nobel ya Tiba.

Waliozaliwa 1912
Waliofariki 2000
Wanasayansi wa Ujerumani
Wanasayansi wa Marekani
Tuzo ya Nobel ya Tiba
André Lwoff

André Michael Lwoff (8 Mei 1902 – 30 Septemba 1994) alikuwa mwanabiolojia kutoka nchi ya Ufaransa. Hasa alichunguza vijidudu na virusi. Mwaka wa 1965, pamoja na Francois Jacob na Jacques Monod alikuwa mshindi wa Tuzo ya Nobel ya Tiba.

Waliozaliwa 1902
Waliofariki 1994
Wanasayansi wa Ufaransa
Tuzo ya Nobel ya Tiba
Francois Jacob

Francois Jacob (amezaliwa 17 Juni 1920) alikuwa mwanabiolojia kutoka nchi ya Ufaransa. Hasa alichunguza vijidudu mbalimbali. Mwaka wa 1965, pamoja na Andre Lwoff na Jacques Monod alikuwa mshindi wa Tuzo ya Nobel ya Tiba.

Waliozaliwa 1920
Wanasayansi wa Ufaransa
Tuzo ya Nobel ya Tiba
Jacques Monod

Jacques Lucien Monod (9 Februari 1910 – 31 Mei 1976) alikuwa mwanakemia kutoka nchi ya Ufaransa. Hasa alichunguza usanisi wa vimeng'enya ndani ya chembe hai. Mwaka wa 1965, pamoja na Francois Jacob na Andre Lwoff alikuwa mshindi wa Tuzo ya Nobel ya Tiba.

Waliozaliwa 1910
Waliofariki 1976
Wanasayansi wa Ufaransa
Tuzo ya Nobel ya Tiba
Inspector Haroun

Haroun Rashidi Kahena  (maarufu kama Inspector Haroun) ni mwanamuziki kutoka Temeke, Dar es Salaam, nchini Tanzania. 

Yuko katika kundi la Tmk Wanaume Halisi. Inspector Haroun ni mtoto wa mzee Kahena aishiye huko Temeke Mikoroshini, jijini Dar es Salaam.

Maisha ya muziki
Haroun alianza kazi muziki mnamo miaka ya 1990 na amefanya kazi kadhaa kipindi cha nyuma na wanamuziki wengine tofauti kabla ya kujiunga na Tmk Wanaume Halisi. Alitoa nyimbo ya kwanza mwaka 1998, 'Mauzauza', akiwa na Luteni Karama kwenye kundi la Gangwe Mobb. Baada ya hapo wakatoa nyingine mwaka 2000 'Mtu Be,' kisha wakatoa Wimbo wa 'Mtoto wa Geti Kali' ulimpatia umaarufu mkubwa. Aliutoa wimbo huu peke yake ingawa alikuwa bado yupo katika kundi la Gangwe Mobb.

Albamu alizotoa akiwa Gangwe Mobb
Simulizi La Ufasaha @(2001)
Nje Ndani @(2002)

Viungo vya Nje

Wanamuziki wa Tanzania
Hip Hop ya Bongo
Bongo Flava
Watu walio hai
Wanamuziki wa Hip Hop wa Tanzania
Asidi

Asidi ni kampaundi ya kikemia yenye uwezo wa kutoa protoni ya hidrojeni (H+) kwa kampaundi nyingine inayoitwa besi na tokeo la mmenyuko huo kuwa chumvi pamoja na maji.

Asidi za kila siku 
Asidi iliyotumiwa na watu tangu karne nyingi ni siki; asidi ndani yake huitwa asidi asetia (CH3COOH). 

Asidi nyingine inayotumiwa na watu wengi ni asidi salfuria (H2SO4) katika betri za magari.

Tabia za asidi 
 Asidi huathiri na hata kula metali na chokaa, pia mawe ya aina za chokaa kama marumaru. 
 Asidi ni pia hatari kwa nguo, ngozi na hasa macho. Hii ni sababu ya sheria kuhusu kutumia miwani ya kinga wakati wa kushughulika asidi.
 Kuna asidi hafifu na asidi kali. Asidi hidrokloria (HCl) ni asidi kali, asidi asetia ni kali kiasi, na asidi kabonia (H2CO3) ni asidi hafifu.
 Asidi inaweza kuchanganywa na maji. Athira yake inapungua kadiri ya kiwango cha maji. 
 Asidi nyingi hupatikana kama hali ya majimaji, lakini kuna pia asidi katika hali imara. Mifano yake ni vitamini C (asidi askobiki) au asidi sitriki. 
 Rangi ya buluu ya mimea au pia ya karatasi ya litmasi huwa nyekundu. Kwa sababu hiyo kipande kidogo cha karatasi ya litmasi ni njia ya kutambua mara moja kama kiowevu kina tabia ya kiasidi.
 Besi hubatilisha tabia kali za asidi.
 Ikiyeyushwa katika maji, asidi hupitisha umeme.
 Asidi nyingi zina ladha chungu kama limau mdomoni.

Kemia
Marumaru

Marumaru (pia: marmar - kutoka Kiarabu مرمر; kwa Kiingereza: marble) ni mwamba wa gange uliobadilika kutokana na joto na shindikizo ndani ya ganda la dunia katika kipindi cha miaka milioni kadhaa. Kikemia ni hasa CaCO3. 

Ni jiwe gumu sana linalopatikana katika rangi mbalimbali. 

Hupendwa sana kama jiwe la ujenzi, hasa kama ni nyeupe. Kama ni haba katika eneo fulani hutumiwa kama mapambo tu, kama vile kwa kufunika kuta. 

Jiwe lenye rangi mbalimbali hutumiwa kwa sakafu katika majengo muhimu au kama mapambo ya kuta za ndani.

Tangu kale marumaru ilitumiwa pia kwa kuchonga sanamu.

Tovuti za nje 

 Inlaid marble 
 Tips for cleaning marble 
 Learning to carve by Marc Levoy.
 Marmo Qarry in the Massa-Carrara region, Italy

miamba
Sanaa
Protoni

Protoni ni chembe ndani ya atomi. Ni sehemu ya kiini cha atomi yenye chaji ya chanja pamoja na neutroni zisizo na chaji.

Elementi zapangwa katika mfumo radidia kufuatana na idadi ya protoni.

Masi ya protoni ni ndogo sana. Huaminiwa ya kwamba kila protoni inajengwa na quark tatu.

Fizikia
Hafsa Kazinja

Hafsa Kazinja ni mwanamuziki wa muziki aina ya Zouk kutoka nchini Tanzania. 

Anafamika zaidi kwa kibao chake mashuhuri cha Presha, vilevile na Mashallah. Hasfa anatoka katika kikundi cha THT (yaani Tanzania House of Talent) cha mjini Dar es Salaam, Tanzania.

Marejeo

Wanamuziki wa Tanzania
Zouk ya Bongo
Bongo Flava
Atomu

Atomu (kwa Kiswahili huitwa pia 'atomi'; kutoka Kigiriki átomos yaani "isiyogawika") ni sehemu ndogo ya maada yenye tabia ya kikemia kama elementi. Kila kitu duniani hujengwa kwa atomu. 

Kuna aina nyingi za atomu na idadi za aina hizi tofauti ni sawa na elementi zilizopo duniani.

Muundo wa atomu
Lakini atomu yenyewe hufanywa na chembe ndogo zaidi hasa sehemu 3 ambazo ni: protoni, neutroni na elektroni. Sehemu hizi ndogo zaidi hazina tabia ya elementi fulani ila tu atomu yote ni elementi. Atomu zinatofautiana kutokana na idadi tofauti ya chembe hizi ndogo ndani yao.

Atomu ni ndogo kiasi ya kwamba hazionekani kwa macho wala kwa hadubini za kawaida. Kwa sababu hiyo wataalamu waliunda vielelezo mbalimbali vinavyojaribu kuunganisha tabia mbalimbali za atomu zinazopimiwa.

Kielelezo cha Ernest Rutherford kinasema kwamba katikati ya atomu kuna kiini chenye sehemu kubwa ya maada ya atomu yote. Kiini cha atomu hufanywa na protoni na neutroni. Atomu za elementi ileile zinaweza kutofautiana katika idadi ya neutron ndani ya kiini na hali hizi tofauti huitwa Isotopi za elementi. Isotopi tofauti ya elementi moja zinapangwa kwenye nafasi ileile ya jedwali la elementi. Isotopi kadhaa si thabiti lakini [nururifu] yaani zinaweza kutoa chembe au nururisho na kuhamia elementi nyingine.

Kiini huzungukwa na ganda ambalo ni si dutu imara lakini nafasi ya njia ambako elektroni huzunguka kiini. Nafasi hizi huitwa mizingo elektroni. Kielezo hiki kimekuwa msingi wa vielelezo vingine kama kile cha Bohr.

Kiini huitwa kwa lugha ya Kilatini (pia kwa Kiingereza) "nucleus" na hapa lugha ya Kiswahili imepokea neno "nyuklia". "Nucleas" kwa ajili ya mambo yanayohusu matumizi ya nguvu ya atomu, kwa mfano nishati ya nyuklia.

Chaji na ioni
Protoni zina chaji ya chanya, neutroni hazina chaji na elektroni zina chaji ya hasi. Kiini inafanywa na protoni zenye chaji chanya pamoja na neutroni zisizo na chaji hivyo kiini cha kila atomu kina chaji chanya. Elektroni zenye chaji hasi zinazunguka kiini.

Kwa jumla chaji hizo husawazishana na atomu yote ni batili yaani haionyeshi chaji maalumu. 

Atomu inaweza kuingia katika hali ya kuwa na chaji kama elektroni moja inaongezwa au kuondolewa katika ganda lake halafu atomu hiyo huitwa "ioni". 

Kama idadi ya elektroni imepungua chini ya kiwango cha kawaida atomu yote ina chaji chanya na kuitwa "kationi". Kama elektroni imeongezwa chaji ya atomu yote huwa hasi na kuitwa "anioni".

Njia za elektroni
Kufuatana na kielezo cha Niels Bohr kiini huzungukwa na mizingo elektroni mbalimbali kama kitunguu. Idadi ya mizingo hutegemeana na idadi ya elektroni au ukubwa wa atomu kwa jumla.

Ukubwa wa atomu yote hutegemeana na umbali wa mzingo elektroni wa nje. Ieleweke ya kwamba mizingo hii yote si dutu au mada lakini nafasi ambako elektroni zinazunguka kiini kwa mkasi mkubwa.

Tovuti za nje 
 General information on atomuc structure 
 Atomuc structure timeline 

Kemia
Fizikia
Atomi
Nyutroni

Nyutroni (pia: neutroni, kutoka Kilatini "neuter" - "asiye mmoja kati ya wawili") ni chembe inayopatikana ndani ya atomi zote. Ni sehemu ya kiini cha atomi isiyo na chaji yoyote, wala chanya wala hasi.

Masi ya nyutroni ni ndogo sana. Huaminiwa ya kwamba kila nyutroni inajengwa na quark tatu.

Fizikia
Atomi
Mfumo radidia

Mfumo radidia (pia: jedwali la elementi, :en:Periodic table of elements) ni mpangilio wa elementi za kikemia kufuatana na namba atomia. Mpangilio huanza na namba ndogo. Namba atomia yatokana na idadi ya protoni katika kiini cha atomi.

Elementi hupangwa kwa radidi (periodi) na makundi.

Kuna radidi 7 zinazoonekana kama mstari wa kulala katika mpangilio huo.
Kati ya radidi saba radidi na. 1 ina elementi mbili tu yaani hidrojeni na heli. Radidi na. 2 na radidi na. 3 zote zina elementi 8, kuna pia radidi kubwa zaidi.

Makundi yaonekana katika nguzo za kusimama. Kuna makundi 18. Elementi ndani ya kundi moja zina idadi sawa za elektroni za nje yaani kwenye mzingo elektroni wa nje. Kwa hiyo tabia zao zinafanana kikemia. Kwa mfano, kundi la 18 launganisha gesi zisizoathiri elementi nyingine kama vile heli, xenoni na arigoni.

Mfumo radidia ilianzishwa na wanakemia wawili mnamo mwaka 1869, ingawa Mrusi Dimitri Mendeleev (1834-1907) na Mjerumani Julius Lothar Meyer (19 Agosti 1830 - 11 Aprili 1895) walifanya kazi kila mmoja peke yake.

Mfumo radidia wa elementi 

Unururifu
 Elementi ndani ya mistari kamili zina isotopi thabiti
 Elementi ndani ya mistari iliyovunjika zapatikana kama isotopi nururishi tu
 Elementi ndani ya mistari ya nukta hazipatikani kiasili kwa sababu kiwango cha unururifu ni kubwa kiasi hazidumu hivyo zatengenezwa kwa mitambo (Elementi sintetiki)
 Elementi bila mistari hazikupatikana bado zimekadiriwa tu.

Mfululizo safu wa kikemia katika mfumo radidia
 Metali alikali
 Metali za udongo alikalini
 Lanthanidi
 Aktinide
 Metali mpito
 Metali
 Metaloidi
 Simetali
 Halojeni
 Gesi adimu

Tovuti za nje 
 Mfumo radidia - jedwali bora lililopo kwenye intaneti! ina nafasi nyingi kuchagua lugha, isotopi, tabia, kampaundi n.k.

Fizikia
Kemia

Elementi
Neptuni (elementi)

Neptuni ni elementi katika mfumo radidia yenye alama Np. Namba atomia ni 93 na uzani atomia ni 237. Jina limechaguliwa kutokana na sayari Neptun.

Neptuni ni metali na elementi ya tamburania. Kwa sababu hii haipatikani duniani kiasili isipokuwa kwa kiwango kidogo sana pamoja na plutoni ndani ya mawe ya mtapo wa urani. Inatokea katika tanuri nyuklia.

Ikiwa elementi tamburania muda wa nusumaisha si mrefu sana. Isotopi ya 237Np ina nusumaisha ya miaka milioni mbili. Lakini isotopi ya 235Np ina nusumaisha ya siku 396 tu. 

Rangi ya Neptuni ni ya kifedha. Ina unururifu hivyo pamoja na muda wake wa nusumaisha yafaa kwa matumizi ya mabomu ya kinyuklia.

Viungo vya Nje 

 WebElements.com - Neptunium (also used as a reference)
 Lab builds world's first neptunium sphere , U.S. Department of Energy Research News
 NLM Hazardous Substances Databank – Neptunium, Radioactive

Elementi
Metali
Tamburania
Nukta

Kwa nukta kama kipimo cha wakati angalia sekunde

Nukta (kutoka Kiarabu نقطة, nuqta; kwa Kiingereza: point)  katika elimu ya hisabati na jiografia ni kitu au mahali bila urefu wala upana, yaani bila eneo lolote.

Nukta haina pande wala haiwezi kugawiwa. 

Kwa lugha ya jiometria inaweza kuelezwa pia kuwa duara yenye kipenyo cha 0.

Lakini ina mahali panapoweza kutajwa.

Tanbihi

Marejeo
 Clarke, Bowman, 1985, "Individuals and Points," Notre Dame Journal of Formal Logic 26: 61–75.
 De Laguna, T., 1922, "Point, line  and surface as sets of solids," The Journal of Philosophy 19: 449–61.
 Gerla, G., 1995, "Pointless Geometries " in Buekenhout, F., Kantor, W. eds., Handbook of incidence geometry: buildings and foundations. North-Holland: 1015–31.
  Whitehead, A. N., 1919. An Enquiry Concerning the Principles of Natural Knowledge. Cambridge Univ. Press. 2nd ed., 1925.
 Whitehead, A. N., 1920. The Concept of Nature. Cambridge Univ. Press. 2004 paperback, Prometheus Books. Being the 1919 Tarner Lectures delivered at Trinity College.
 Whitehead, A. N., 1979 (1929). Process and Reality. Free Press.

Viungo vya nje

Definition of Point with interactive applet
Points definition pages, with interactive animations that are also useful in a classroom setting. Math Open Reference

jiometria
Hisabati
Chuma

Chuma (kisayansi pia: feri kutoka Kilatini "ferrum"; kifupi: Fe) ni elementi na metali inayopatikana kwa wingi duniani. Kikemia ni elementi mpito yenye namba atomia 26 katika mfumo radidia.
 
Chuma ni kati ya metali muhimu sana duniani. Chuma ni msingi wa feleji (chuma cha pua) ambayo ni uti wa mgongo wa maendeleo ya kiteknolojia ya miaka 100 iliyopita. Asilimia 95 ya vifaa vote vya metali vinavyotengenezwa duniani ni chuma.

Udhaifu wa chuma kwa matumizi yake ni tabia yake ya kubadilika kuwa kutu.  

Madini chuma ni muhimu sana katika mwili wa binadamu na wanyama. Upungufu wake ni wa kawaida sana duniani na unasababisha maradhi mbalimbali kuanzia upungufu wa wekundu wa damu na hatimaye wa damu yenyewe. Kwa mfano nchini Tanzania asilimia 58 za watoto wenye umri wa chini ya miaka mitano wana upungufu huo .

Utatuzi wa tatizo hilo ni kula vitu vyenye chuma kwa wingi kama nyama za ndani (ini, figo, moyo), dagaa na samaki wengine, lakini pia mboga kama matembele, mnavu, mchicha, kisamvu na mlenda.

Kula matunda yenye uchachu kama vile machungwa, ubuyu na ukwaju pamoja na vitu hivyo kunarahisisha ufyonzwaji wa madini chuma. Ni kinyume chake kwa unywaji wa chai na kahawa wakati wa mlo.

Picha

Tanbihi

Viungo vya Nje 
 Video kuhusu chuma toka Chuo Kikuu cha Nottingham
 Makala kuhusu chuma iliyoandikwa na J.B. Calvert

Elementi
Metali
Afya
Afande Sele

Seleman Msindi au Afande Sele (alizaliwa tar. 24 Aprili 1976) ni msanii wa muziki wa hip hop na Bongo Flava kutoka Mkoani Morogoro, Tanzania. Amewahi kushinda tuzo ya (mkali wa ryhmes) mwaka [2003] kutokana na wimbo yake wa "Darubini Kali" aliyomshirikisha Dogo Ditto kwa sasa Lameck Ditto. Ni muasisi wa makundi ya 'Ghetto Boys' na 'Watu Pori', yaliyoanzishwa na kufia mjini Morogoro kwa kufuatana na alikuwa msanii wa kwanza kuujaza uwanja wa mpira wa miguu wa JAMUHURI mjini morogoro alipozindua albam yake ya kwanza ya 'MKUKI MOYONI'. Aliongoza kampeni ya maleria mwanzoni mwamiaka ya 2005 na 2007. 

Mwanzoni wa mwezi wa 11 mwaka 2012 alitangaza rasmi kufanya kazi kama kundi jipya la watu pori baada ya kufanya kazi na MC KOBA ambaye ni miongoni mwa waliokuwa wakiunda kundi la watu pori miaka ya nyuma. Ametoa Nyimbo nyingi kali ikiwemo MTAZAMO, Amani Na Upendo, SIMBA DUME Na nyingine nyingi.Afande Sele kwa sasa ana video ya wimbo wake Soma Ule ambayo imeongozwa na mtayarishaji Raph Tz (upcoming video director) aliyepewa heshima na msanii huyo kufanya video hiyo ambayo imekidhi maudhui ya wimbo.

Maisha Binafsi 
Afande Sele ana watoto wawili wa kike, Tunda na Sanaa wanaishi huko mkoani Morogoro. Afande Sele alifiwa na mkewe Asha (Mama Tunda) mnamo Agosti 14, 2014. Kwa sasa Tunda anasoma sekondari iitwayo Charlotte iliyopo maeneo ya nanenane, mkoani Morogoro.

Afande Sele kwa sasa amejiunga na chama cha Alliance for Change Tanzania (ACT) ambacho kinaongozwa na aliyewahi kuwa Mbunge wa Kigoma Kaskazini kupitia Chama cha Demokrasia na Maendeleo (CHADEMA), Zitto Zuberi Kabwe. Hapa alikuwa akitokea CHADEMA. Huku nako hakudumu sana akajivua uanachama wake na kuhamia Chama cha Mapinduzi.

Marejeo 

Waliozaliwa 1976
Watu walio hai
Wanamuziki wa Tanzania
Waimbaji wa Tanzania
Hip Hop ya Bongo
Muziki wa kizazi kipya
Wanamuziki wa Hip Hop wa Tanzania
Jay Moe

Juma Mohamed Mchopanga (maarufu kwa jina lake la kisanii Jay Moe; amezaliwa 27 Novemba 1978 kwenye hospital ya Hindu Mandal katika jiji la Dar es salaam. ni mwanamuziki wa Rap, mtunzi wa nyimbo, mwigizaji, mpishi, mwanaharati na youtuber kutoka Tanzania mmoja kati ya msanii maarufu mali ya watu wa makonde. Ni lejendari na mashuhuri wa muziki wa "Bongo Flava & Bongo Rap", ambayo inachanganya vionjo vya muziki wa Hip Hop wa Marekani na ladha za asili za  Kitanzania. Anasifiwa kwa utunzi mzuri sa mashairi ya kiswahili yanayohusu masuala ya kijamii ya Tanzania kama vile VVU/UKIMWI,  madawa ya kulevya, elimu, umasikini, Maendeleo vijijini na masuala mengine ya kijamii

Maisha ya Muziki
Alianza kurap mwaka wa 1998 akiwa mwanachama wa kundi la WATEULE, maarufu kwa vibao vyao "Watu Kibao", "Tumerudi Tena", na "Bado Yuko Vile vile".

Katika kipindi chake cha solo iliyoanza mwaka wa 2001, ametoa vibao kadhaa, vikiwemo "Bishoo", "Kama unataka demu", "Mvua na jua".  Nyimbo nyingine alizotoa Jay Moe ni pamoja na "Story 3" na "Kimya kimya" feat. Mangwair. Kama ilivyo kwa Profesa Jay, Fid Q na Mwana F.a, yeye ni MC mkongwe wa Tanzania, ambaye amesalia kuwa baadhi ya wanamuziki maarufu wa hip hop nchini Tanzania, licha ya kufurika kwa wazabuni wengi wapya.  Katika mojawapo ya nyimbo zake amewahi kulinganisha kati ya mvua na jua bora nini, wimbo huo wenye chorus inayosema maneno "Kati ya mvua na jua bora nini?" kati ya nyimbo zenye muda mrefu ambazo bado kila kukicha zinapigwa maredio na sehemu nyingine za starehe.

Albamu yake ya kwanza,"Ulimwengu ndio mama," ilipata kutambuliwa papo hapo ambapo Jay Moe aliweza kufanya ziara nchi nzima, kupata nafasi ya kuigiza kwenye filamu ya girlfriend, filamu inayochukuliwa na wengi kama mwanzo wa kiwanda cha filamu za tanzania.

Nyimbo za Jay Moe ni pamoja na Never be me (aliomshirikisha MIMS kutoka Marekani), Maisha Ya Boarding aliomshirikisha Dully Sykes, Narudi Shule aliomshirikisha Mwana FA, Safari njema aliomshirikisha Dudu Baya na Complex), Mshamba akimshirikisha Juma Nature. pia ameshirikishwa na Ferooz kwenye wimbo wa Jirushe, TID Zeze na Girlfriend; Mwana FA Ingekuwa Vipi Profesa Jay Tathmini na wimbo wa Jajimental akishirikiana na Young Dee, Machizi Mmeniroga akishirikiana na Stamina.

Albamu
 Ulimwengu Ndio Mama 2002
 Mawazo Ya Jay Moe 2004

Tuzo 
2011 Tanzania Music Awards (Kilimanjaro Music Awards)- Best Hip Hop Song/ Best Callabo ("Ukiskia Paa")

Viungo vya nje
 Jay Moe katika MySpace

Waliozaliwa 1978
Wanamuziki wa Tanzania
Hip Hop ya Bongo
Muziki wa kizazi kipya
Watu walio hai
Wanamuziki wa Hip Hop wa Tanzania
Mangwair

Albert Keneth Mangwair (a.k.a Mimi a.k.a Ngwair; 16 Novemba 1982 - 28 Mei 2013) alikuwa msanii wa Hip Hop ya Bongo kutoka mchini Tanzania.

Maisha ya awali
Alizaliwa na jina la Albert Keneth Mangwair mnamo tar. 16 Novemba, 1982, Mbeya, Tanzania. Kiasili, ni mtu wa Ruvuma, yaani, ni Mngoni. Lakini alizaliw mjini Mbeya na akiwa na umri wa miaka 5, familia yake ilihamia mjini Morogoro kikazi na hatimaye kuanza masomo ya msingi hukohuko mjini Morogoro hadi darasa la 5 na kupata uhamisho wa kwenda Dodoma ambapo aliweza kujiunga na shule ya msingi ya Mlimwa. Kisha baadaye shule ya Sekondari ya Mazengo na Chuo cha Ufundi cha Mazengo.  

Katika ngazi ya familia, yeye ni mtoto wa mwisho (kwa baba akiwa mtoto wa 10) - na (kwa mama akiwa mtoto wa 6). Albert alifariki dunia mnamo tar. 28 Mei katika mwaka wa 2013 kwa hicho kinachoaminiwa kwamba alizidisha kipimo cha dawa za kulevya huko nchini Afrika Kusini. Ngwair ameacha mtoto mmoja.

Kazi

Muziki
Ngwair alikuwa akiishi jijini Dar es Salaam, Tanzania ambako alikokutana na mtayarishaji mahiri wa mziki P. Funk Majani na kuanza kufanya naye kazi. Hiyo ilikuwa ni mwaka 2003 ambapo alitoa kibao cha kwanza kiitwacho 'Ghetto Langu,' wimbo uliompatia umaarufu mkubwa sana. 

Mangwair pia aliwahi kushinda tuzo ya Kilimanjaro Music Awards kama mwana Hip Hop Bora wa mwaka 2005. Mwaka wa 2007 akatokea kwa wimbo wa kimya kimya akiwa na wana chemba. Katika Kimya Kimya anapagawisha.kwa sasa Ngwair anatesa na nyimbo inayotamba kwa jina washamba.

Albert Mangwair alifariki tarehe 28/5/2013 akiwa huko Afrika ya Kusini. Taarifa zinasema alifariki baada ya kutumia madawa ya kulevya lakini kuna utata kuhusu kilichosababisha kifo cha marehemu.

Diskografia ya kuchaguliwa
Albamu
 1 aka MIMI (2003)
 1 Nge (2010)

Nyimbo
CNN ft Fid Q
Mapenzi gani ft Lady Jaydee
Aminia feat Inspecta Haruni, Mwana FA
Birthday N'GE ft Mwasiti, TID & Mez B
Speed 120 ft Chid Beenz
TZ Hustler ft J-Son
She performs ft TID
Mafia ft. Jay Moe
Bado nimo
Salamu
Mademu wangu
Mida mibovu ft Juma Nature, Ferooz, P. Funk Majani, Dark Master & Jay Moe
Kimya Kimya
Nipe deal
Singida Dodoma ft Dully Sykes
Napokea simu
Weekend
Sikiliza
Wife
Tupo juu ft Squeezer & Steve RNB
Ghetto langu
Clubbin'
She got a Gwan

Marejeo

Viuongo vya Nje
 Mangwair Katika Myspace
 Mangwair Katika Facebook
 Mangwair Katika Twitter

Wanamuziki wa Tanzania
Waliozaliwa 1982
Waliofariki 2013
Methali

Methali (kutoka neno la Kiarabu مثل mathal) ni usemi mfupi wa mapokeo wenye mpangilio maalumu wa maneno unaodokeza kwa muhtasari fikra au mafunzo mazito yatokanayo na uzoefu wa maisha ya jamii husika. 

Ni kauli fupi yenye pande mbili za fikra, ambazo upande wa kwanza huanza upande wa pili humaliza. Kwa mfano: Mficha ugonjwa, kifo humuumbua. Mcheza kwao hutunzwa. Haraka haraka haina baraka. Mkono mtupu haulambwi. Mkamia maji hayanywi.

Kila taifa na kila kabila lina methali zake. Biblia, kwa mfano, inakusanya nyingi kati ya zile za Israeli katika kitabu maalumu, mbali ya nyingine kupatikana katika vitabu vingine, hasa vile vya hekima.

Methali za Kiswahili
Baadhi ya methali za Kiswahili ni kama:

Viungo vya nje (Methali za Kiswahili)
http://www.mwambao.com/methali.htm
http://kiswahili.de/modules.php?name=SwahiliProverbs
http://mwanasimba.free.fr/E_methali_01.htm 
http://www.angelfire.com/yt/chibilamsane/methali.html

Fasihi
Kiswahili
Hidrojeni

Hidrojeni (ing. hydrogen) ni elementi ya kikemia yenye namba atomia 1 na uzani wa atomi 1.00794. Alama yake ni H. Ni atomi nyepesi kati ya elementi zote hivyo ina nafasi ya kwanza katika mfumo radidia

Hidrojeni ni elementi inayopatikana kwa wingi kabisa ulimwenguni lakini si duniani. Iko ndani ya maji na katika molekuli zote za mada hai.

Muundo wa atomi 
Atomi za H zina elektroni moja tu inayozunguka kiini cha atomi. Hidrojeni ya kawaida ina protoni moja tu. Hii ni zaidi ya asilimia 98 ya isotopi zote za hidrojeni. Kuna pia isotopi yenye nyutroni moja au mbili katika kiini lakini zinatokea mara chache tu.

Kuna isotopi mbili zinazoitwa Duteri (deuterium) na Triti (tritium).

Kupatikana kwake ulimwenguni 
Duniani kwa kawaida hakuna hidrojeni ya atomi moja moja hutokea kama gesi yenye molekuli za H2.

Masi ya jua letu ni hasa hidrojeni lakini pia sehemu kubwa ya masi za sayari kubwa yaani Mshtarii, Zohali, Uranus na Neptun. Kwa jumla asilimia 93 za atomi zote na asilimia ya masi katika mfumo wa jua letu ni H. 

Elementi
Simetali
Mto Mississippi

Mto Mississippi ndio mto mkubwa wa Marekani ni pia kati ya mito mirefu zaidi duniani kote. 

Chanzo chake kipo kaskazini mwa Marekani kwenye ziwa Itasca katika jimbo la Minnesota. Inapita majimbo ya Minnesota, Wisconsin, Iowa, Illinois, Missouri, Kentucky, Tennessee, Arkansas, Mississippi, Louisiana na kuishia katika ghuba ya Meksiko karibu na mji wa New Orleans.

Matawimto muhimu 
Beseni la Mississippi ni sehemu kubwa ya eneo la Marekani. Matawimto muhimu ni: 
 Mto Minnesota
 Mto St. Croix
 Mto Wisconsin
 Mto Illinois
 Mto Missouri
 Mto Ohio
 Mto Arkansas

Mito ya Marekani
Ghuba ya Meksiko
Zimbabwe African National Union

ZANU (Zimbabwe African National Union) ni chama cha kisiasi nchini Zimbabwe. ZANU imetawala tangu mwaka 1980.

Chama kilianzishwa mwaka 1983 kama farakano kutoka chama cha ZAPU na mchungaji Ndabaningi Sithole (1920-2000) pamoja na wakili Herbert Chitepo wasiopendezwa na mwelekeo mkali wa Joshua Nkomo kiongozi wa ZAPU na mweleko wake upane wa Umoja wa Kisovyeti.

ZANU kilikuwa chama kimoja kilichoendesha vita ya msituni dhidi ya serikali ya walowezi Waingereza wa Rhodesia. 

1975 kulitokea farakano baada ya kuuawa kwa Chitepo na azimio la Sithole la kutafuta usuluhisho bila mabavu wa vita ya ukombozi.
Wakati ule ZANU iligeukia kuwa harakati wa Kishona ilhali Wandebele walisimama upande wa Sithole au kwa upande wa ZAPU. Katibu Mkuu  Robert Mugabe alikuwa kiongozi mpya wa ZANU.

Baada ya amani ya Lancaster House ZANU chini ya Mugbe ilishinda uchaguzi kwa kura za Washona walio wengi nchini Zimbabwe. 

Tangu mwaka ule ZANU imeendelea kama chama tawala wa Zimbabwe. 1988 kiliungana na ZAPU wa Joshua Nkomo na kutumia jina la ZANU-PF.

Zimbabwe
San Francisco

San Francisco ni mji wa Marekani uliopo kwenye mwambao wa Pasifiki katika jimbo la Kalifornia. Ni mji mkubwa wa nne wa Kalifornia ukiwa na wakazi 744,000. 

San Francisco iko kwenye rasi kati ya Pasifiki na hori ya San Francisco. Mlangobahari wa kuingia katika hori huitwa "Golden Gate". 

Mji hutembelewa na watalii wengi wanaopenda kuangalia daraja la Golden Gate, kisiwa cha Alcatraz na gereza lake, halafu kuzunguka mjini kwa reli za nyaya.

Mji unajulikana pia kwa jumuiya kubwa za mashoga na wabasha.

Historia
Mji ulianzishwa na Wafransisko Wahispania mnamo 1776 kama sehemu ya koloni lao la Meksiko. Jina limechaguliwa kwa heshima ya mwanzilishi wao, Mt. Fransisko wa Asizi. 

Baada ya vita vya Marekani dhidi ya Meksiko ya 1846 mji ukawa sehemu ya Marekani. Uchimbaji wa dhahabu ulisababisha ukuzi wa haraka.

Mwaka 1906 San Francisco iliharibiwa na tetemeko la ardhi ikajengwa upya.

Viungo vya nje 
 Aerial view of San Francisco in pictures

California
Miji ya California
Kalapina

Karama Masoud (maarufu kama Kalapina) ni msanii wa muziki wa hip hop Kinondoni jijini Dar es Salaam, Tanzania. 

Kalapina ni mmoja kati ya waanzilishi wa kundi la muziki wa hip hop Kikosi Cha Mizinga. 

Vilevile amejihusisha na masuala ya siasa kati ya miaka 2010-2015. 2010 aligombea ubunge kupitia Chama cha Wananchi na 2015 kupitia ACT-Wazalendo. Pamoja na hayo, hakufanikiwa kushinda na walipanga kwenda mahakamani kupinga matokeo, lakini hapo baadaye hatima haijajulikana.

Marejeo

Wanamuziki wa Tanzania
Hip Hop ya Bongo
Muziki wa kizazi kipya
Watu walio hai
Wanamuziki wa Hip Hop wa Tanzania